สวัสดีค่ะหนูชื่อเฟิร์นค่ะ อายุ12ปี เมื่อไม่นานมานี้อะค่ะ มันมีตุ่มเล็กใสๆขึ้นมาเหมือนหัวสิวแต่มันมีอาการคัน พอคันแล้วเนี่ยมันก็ขึ้นมาเรื่อยๆที่จุดๆเดียวและเป็นเหมือนผื่นเลยค่ะ มันขึ้นตามบริเวณแขนใกล้กับจักแร้ทั้งแขนซ้ายและแขนขวา และเหนือหน้าอกด้วยค่ะ แต่แขนขวามีต่อมน้ำเหลืองด้วยนะคะ ไม่มีอาการไข้เลยค่ะ แบบนี้มันคือโรคอะไรเหรอคะ ตอนนี้กลัวว่ามันจะเป็นอะไรร้ายแรง
สวัสดีค่ะ การวินิจฉัยที่เป็นไปได้-ผื่นผิวหนังอักเสบ เกิดได้จากปัจจัยภายในร่างกายตนเอง หรือปัจจัยภายนอกเช่นแพ้สารสัมผัส เช่นสบู่ น้ำหอม โลชั่นที่ใช้-ตุ่มถูกแมลงกัด มักคันร่วมด้วย-รูขุมขนอักเสบ จะเป็นตุ่มแดงๆ อาจมีหัวหนองให้เห็น-งูสวัด มักขึ้นเป็นแถบตามการไปเลี้ยงของเส้นประสาท เป็นตุ่มน้ำบนพื้นสีแดง แสบและคัน-อีสุกอีใส มักเป็นทั่วตัว เป็นตุ่มน้ำสีแดง อาจรวมเป็นกระจุกได้ ถ้าตอนสมัยเด็กไม่เคยเป็นจะไม่มีภูมิคุ้มกัน พอได้รับเชื้อในวัยผู้ใหญ่จะมีอาการได้การให้ได้การวินิจฉัยที่แน่นอน จำเป็นต้องตรวจร่างกายร่วมด้วยหากตุ่มเจ็บ แสบ แดงมากขึ้น ร่วมกับมีเลือดหรือหนองไหลจากตุ่มหรือลุกลามเร็ว ควรรีบไปพบแพทย์การดูแลตัวเอง ไม่ไปแกะเกาตุ่ม รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง ไม่ใส่เสื้อผ้าที่รัดแล้วก่อให้เกิดความอับชื้น ยังไม่ควรเอายาอะไรไปทาเพราะยังไม่ทราบการวินิจฉัย